cyanic-selkie/wikianc huggingface dataset:
Βάλτερ Ούλμπριχτ
Βιογραφία
Γεννήθηκε το 1893 από εργατική οικογένεια και εργάστηκε ως ξυλουργός. Το 1912 έγινε μέλος του Σοσιαλιστικού Δημοκρατικού Κόμματος και αναμείχθηκε ενεργά στο εργατικό επαναστατικό κίνημα. Υπήρξε από τα στελέχη της οργάνωσης «Σπάρτακος» και από τους ιδρυτές του Κομμουνιστικού Κόμματος Γερμανίας, στο οποίο εξελέγη μέλος της Κεντρικής Επιτροπής το 1923, και αργότερα ανέλαβε το οργανωτικό τμήμα. Μετά την επικράτηση του ναζισμού το 1933, κατέφυγε στη Μόσχα και διηύθυνε διάφορα παράνομα γραφεία, ενώ παράλληλα διατέλεσε αναπληρωματικό μέλος της Γ΄ Διεθνούς (1935-1939). Κατά τον Β΄ Παγκόσμιο Πόλεμο συνέχισε την αντιφασιστική του δράση και αναδείχθηκε σε ηγετική μορφή του αντιστασιακού αντιναζιστικού κινήματος. Επέστρεψε στη Γερμανία με τον Κόκκινο Στρατό και μετά τη συντριβή του Άξονα, συνέβαλε σημαντικά στη συσπείρωση των αντιφασιστικών πολιτικών δυνάμεων σε ενιαίο μέτωπο, στην ίδρυση του Ενιαίου Εργατικού Κόμματος και της Λαϊκής Δημοκρατίας της Γερμανίας. Διατέλεσε υπουργός και αντιπρόεδρος της Δημοκρατίας και της κυβέρνησης. Το 1950 αναδείχθηκε γενικός γραμματέας του Κόμματος και ηγέτης της Ανατολικής Γερμανίας. Σκληροπυρηνικός κομμουνιστής, αρνήθηκε να εξομαλύνει τις σχέσεις με τη Δυτική Γερμανία και φέρει την ευθύνη για την ανέγερση του Τείχους του Βερολίνου. Λόγω των στενών σχέσεών του με την ΕΣΣΔ, απέστειλε στρατεύματα για να βοηθήσει τη σοβιετική εισβολή στην Τσεχοσλοβακία (1968). Το 1971 τη θέση του στο κόμμα ανέλαβε ο Έριχ Χόνεκερ. Πέθανε το 1973.
Ο Πέτρος Κόκκαλης, ο πατέρας του Σωκράτη Κόκκαλη ήταν ο προσωπικός γιατρός του Βάλτερ Ούλμπριχτ.
Παραπομπές
Κατηγορία:Γερμανοί πολιτικοί Ουλμπριχτ Κατηγορία:Πολιτικοί της Ανατολικής Γερμανίας Κατηγορία:Γερμανοί άθεοι Κατηγορία:Αποδέκτες του Τάγματος της Φιλίας των Λαών
Στοματική και γναθοπροσωπική χειρουργική
Η στοματική και γναθοπροσωπική χειρουργική (παλαιότερος και ευρέως διαδεδομένος όρος: γναθοχειρουργική) είναι η ιατρική ειδικότητα που απαιτεί γνώσεις της οδοντιατρικής και της ιατρικής επιστήμης. Ο στοματικός και γναθοπροσωπικός χειρουργός ασχολείται με τη λήψη ιστορικού, την πρόληψη, την εξέταση, τη θεραπεία και την αποκατάσταση συγγενών και επίκτητων παθολογικών καταστάσεων του κρανίου, του προσώπου, του στόματος, των γνάθων και του τραχήλου. Οι επίκτητες καταστάσεις μπορεί να είναι αποτέλεσμα νόσου, δυσμορφίας, όγκου, τραύματος, εκφύλισης και γήρατος. (Βλ. και χειρουργική στόματος)
Η ειδικότητα στην Ελλάδα
Η στοματική και γναθοπροσωπική χειρουργική ξεκίνησε στην Ελλάδα -όπως και σε όλες τις χώρες του κόσμου- ως ειδικότητα της οδοντιατρικής επιστήμης, λόγω της στενής συνάφειας της αισθητικής και της λειτουργίας του προσώπου με το στοματογναθικό σύστημα. Στα χρόνια που πέρασαν, με τη συνεχή διεύρυνση του φάσματος της ειδικότητας, παρουσιάστηκε η ανάγκη να ενταχθεί η ιατρική εκπαίδευση στην ειδικότητα της στοματικής και γναθοπροσωπικής χειρουργικής.
Έτσι το 2001 καθιερώθηκε η ένταξη του πτυχίου της ιατρικής σαν απαραίτητη προϋπόθεση για τη απόκτηση του τίτλου της ειδικότητας.Το 2003, η ειδικότητα της στοματικής και γναθοπροσωπικής χειρουργικής στην Ελλάδα αναγνωρίστηκε ως ειδικότητα της οδοντιατρικής και ιατρικής επιστήμης, ενώ από το 2014 η ειδικότητα αναγνωρίζεται ως ιατρική ειδικότητα και οι στοματικοί και γναθοπροσωπικοί χειρουργοί μπορούν να είναι μέλη του Ιατρικού Συλλόγου, του Οδοντιατρικού Συλλόγου ή και των δύο συλλόγων της περιοχής όπου δραστηριοποιούνται επαγγελματικά.
Η ειδικότητα στην Ευρώπη
Στην Ευρώπη, και ειδικά στις χώρες της Ευρωπαϊκής Ένωσης, η ειδικότητα ακολούθησε διαφορετικούς δρόμους σε διάφορες χώρες. Παρόλα ταύτα, για τους επίσημους φορείς της Ευρωπαϊκής Ένωσης και τη συντριπτική πλειοψηφία των χωρών της Ευρώπης, η ειδικότητα της στοματικής και γναθοπροσωπικής χειρουργικής προσδιορίζεται ως ιατρική. Συγκεκριμένα:
Στη Γαλλία, την Ισπανία, την Πορτογαλία, την Πολωνία, τη Σλοβενία, τη Λετονία, τη Λιθουανία, την Τσεχία, την Ουγγαρία, το Λουξεμβούργο και την Ιταλία, η ειδικότητα ανήκει στις ιατρικές ειδικότητες και απαιτεί πτυχίο ιατρικής και βεβαίωση παρακολουθήσεως διετούς προγράμματος σπουδών στην οδοντιατρική (ιατρική ειδικότητα στην οδηγία 2005/36/ΕΚ του Ευρωπαϊκού Κοινοβουλίου).
Στο Ηνωμένο Βασίλειο, την Ιρλανδία, τη Γερμανία, την Κύπρο, το Βέλγιο, την Αυστρία, τη Μάλτα, την Ουγγαρία, το Λουξεμβούργο, τη Ρουμανία, τη Βουλγαρία και τη Φινλανδία, η ειδικότητα ανήκει στις ιατρικές ειδικότητες και απαιτεί πτυχίο ιατρικής και πτυχίο οδοντιατρικής (ιατρική ειδικότητα στην οδηγία 2005/36/ΕΚ του Ευρωπαϊκού Κοινοβουλίου). Σε αυτήν την ομάδα των χωρών που ακολουθούν το συγκεκριμένο σύστημα απόκτησης ειδικότητας, συμπεριλαμβάνονται η Ελβετία (μη μέλος της Ε.Ε.) και η Ελλάδα. Το πτυχίο της οδοντιατρικής σε μερικές από αυτές τις χώρες, π.χ. Βέλγιο, Γερμανία, μπορεί να αποκτηθεί κατά τη διάρκεια του χρόνου εκπαίδευσης στην ειδικότητα.
Κάποιες από τις παραπάνω χώρες ανήκουν και στις δύο προαναφερθείσες κατηγορίες συστημάτων απόκτησης της ειδικότητας.
Στη Δανία, τη Σουηδία και την Ολλανδία, η ειδικότητα ανήκει στις οδοντιατρικές ειδικότητες. Ωστόσο, η Ευρωπαϊκή Ένωση καταχωρεί και αναγνωρίζει (εντός των εκδιδόμενων οδηγιών της) την ειδικότητα σε αυτές τις χώρες ως χειρουργική στόματος (οδοντιατρική ειδικότητα στην οδηγία 2005/36/ΕΚ του Ευρωπαϊκού Κοινοβουλίου) και όχι ως στοματική και γναθοπροσωπική χειρουργική (εγχώρια ονομασία). Οι χώρες Δανία και Σουηδία πρόκειται να καθιερώσουν ως προϋπόθεση για την απόκτηση της ειδικότητας και το πτυχίο ιατρικής, εκτός από εκείνο της οδοντιατρικής, ενώ η Ολλανδία ήδη το καθιέρωσε.
Διάρκεια
Η εκπαίδευση αρχίζει μετά τη λήψη των πτυχίων ιατρικής και οδοντιατρικής και διαρκεί πέντε (5) χρόνια, τα οποία κατανέμονται ως εξής:
Εξωτερικοί σύνδεσμοι
Κατηγορία:Χειρουργικές ειδικότητες
Ηρώδης Αρχέλαος
Ήταν γιος του Ηρώδη Α΄ του Μεγάλου και της Μαλθάκης, αδελφός του Ηρώδη Αντίπα και ετεροθαλής αδελφός του Ηρώδη Β΄ Φίλιππου.
Τα γεγονότα ύστερα από τον θάνατο του Ηρώδη Α΄
Ύστερα από τον θάνατο του Ηρώδη Α΄ (4 π.Χ.), ο σύμβουλός του Πτολεμαίος συγκέντρωσε λαό και στρατό στο αμφιθέατρο της Ιεριχούς, άνοιξε τη διαθήκη του νεκρού βασιλιά και τη διάβασε στους συγκεντρωμένους. Σύμφωνα με αυτήν διάδοχός του και βασιλιάς γινόταν ο Ηρώδης Αρχέλαος, που έπαιρνε τα εδάφη της Ιουδαίας, της Σαμάρειας και της Ιδουμαίας, ενώ ο Ηρώδης Αντίπατρος και ο Ηρώδης Φίλιππος έγιναν τετράρχες της Γαλιλαίας & Περαίας ο πρώτος και της Πανειάδος, Γαυλανίτιδος, Βαταναίας & Τραχωνίτιδος ο δεύτερος.
Όταν τελείωσε η επίσημη περίοδος του πένθους, ο Αρχέλαος συγκέντρωσε τα πλήθη στην Ιερουσαλήμ και τους ανακοίνωσε, ότι θα μεταβεί στη Ρώμη για να διεκδικήσει το βασιλικό αξίωμα ενώπιον του Οκταβιανού Αυγούστου. Ταυτόχρονα ζήτησε από τους πολίτες να τού ζητήσουν ό,τι θα τους ευχαριστούσε. Άλλοι ζήτησαν μείωση των φόρων, άλλοι ζήτησαν τη θανάτωση των συμβούλων του Ηρώδη Α΄ και άλλοι διάφορα πράγματα. Ο Ηρώδης Αρχέλαος βρέθηκε σε αδιέξοδο και υποσχέθηκε να ικανοποιήσει τα αιτήματά τους, όταν θα επέστρεφε από την Ρώμη.
Αρκετοί όμως πολίτες, κυρίως Φαρισαίοι, συγκεντρώθηκαν μέσα στο Ναό ζητώντας του να τιμωρηθούν, όσοι δολοφόνησαν πολίτες την εποχή της βασιλείας του Ηρώδη (αναφερόμενοι σε ένα περιστατικό βίας που είχε συμβεί, λίγο πριν πεθάνει ο Ηρώδης και είχε προκαλέσει αρκετά θύματα στην παράταξή τους) και την καθαίρεση του αρχιερέα τον οποίο θεωρούσαν ανάξιο. Ένας Ρωμαίος χιλίαρχος κινήθηκε εναντίον τους χωρίς σπουδαία αποτελέσματα. Οι πολίτες κατάφεραν να παραμείνουν στον Ναό και τις επόμενες ημέρες ενισχύθηκαν και από άλλους. Ο Αρχέλαος κάλεσε το στρατό να επέμβει. Αυτό προκάλεσε ταραχές και 3.000 πολίτες σκοτώθηκαν στα προπύλαια του Ναού.
Αφού ηρέμησαν τα πνεύματα ο Αρχέλαος και η συνοδεία του έφυγαν για την Ρώμη, αφήνοντας τη διακυβέρνηση του βασιλείου στον Ηρώδη Β΄ Φίλιππο. Όταν έφτασαν στην Καισάρεια, ο Ηρώδης Αρχέλαος και η συνοδεία του συνάντησαν τον Σαβίνο, έναν Ρωμαίο φοροεισπράκτορα που κατευθυνόταν στην Ιερουσαλήμ. Εκεί ο Ηρώδης Αρχέλαος, ο έπαρχος της Συρίας Ουάρρος που έφτασε επίσης στην πόλη και ο Σαβίνος συμφώνησαν, ότι ο τελευταίος θα παρέμενε στην Καισάρεια μέχρι να ξεκαθαριστεί η υπόθεση της διαδοχής, καθώς οι θησαυροφύλακες του βασιλείου, ύστερα από εντολή του Ηρώδη Αρχελάου, λογοδοτούσαν μόνο σε αυτόν. Αυτή η συμφωνία δεν τηρήθηκε: όταν ο Ηρώδης Αρχέλαος έφυγε για την Ρώμη και ο Ουάρρος γύρισε στη Συρία, ο Σαβίνος πήγε στην Ιερουσαλήμ.
Ταραχές και εξεγέρσεις
Ενώ ο Ηρώδης Αρχέλαος και ο αδελφός του Ηρώδης Αντίπατρος φιλονικούσαν στη Ρώμη για τον βασιλικό τίτλο, καθώς υπήρχε και μια προγενέστερη διαθήκη του Ηρώδη, που όριζε ως βασιλιά τον Ηρώδη Αντίπατρο, στην Ιερουσαλήμ ξέσπασαν ταραχές εξ' αιτίας της αρπακτικότητας του Σαβίνου. Ο Σαβίνος και η δύναμη που είχε μαζί του οχυρώθηκαν στο φρούριο Αντωνία. Το πλήθος τους πολιόρκησε. Ο βασιλικός στρατός πήρε το μέρος των επαναστατών εκτός από 3.000 άντρες από τη Σεβαστή (Σεβαστηνοί), που είχαν επικεφαλής τους τον Βαλέριο Γράτο και τον Άννιο Ρούφο. Ο Σαβίνος κατάφερε να στείλει μήνυμα στον Ουάρρο, ζητώντας του επειγόντως βοήθεια.
Ταυτόχρονα αρκετές εξεγέρσεις συγκλόνιζαν το βασίλειο. Στην Ιδουμαία στασίασε ο βασιλικός στρατός. Την κατάσταση έσπευσε να αντιμετωπίσει ένας από τους ανιψιούς του Ηρώδη, που ονομάζονταν Αχίαβος. Στη Σέπφωρη της Γαλιλαίας έγινε εξέγερση με επικεφαλής τον Ιούδα γιο και διάδοχο του στασιαστή Εζεκία, που σε νεαρή ηλικία είχε εξοντώσει ο Ηρώδης. Στην Περαία ο Σίμων, που ήταν δούλος του Ηρώδη ανακηρύχθηκε βασιλιάς. Κατόπιν επιτέθηκε με τους οπαδούς του στα βασιλικά ανάκτορα της Ιεριχούς και τα έκαψε, ενώ κάποιοι άλλοι Περαΐτες έκαψαν τα ανάκτορα, που βρισκόταν στην πόλη Βηθαράμαθα κοντά στον Ιορδάνη. Ο Γράτος καταδίωξε τον Σίμωνα, τον νίκησε σε μάχη και τον σκότωσε. Στην περιοχή της Αμμαούντας (Εμμαούς) ένας βοσκός ονόματι Αθρογγαίος με την υποστήριξη των τεσσάρων αδελφών του ανακηρύχθηκε βασιλιάς. Επιτέθηκε μάλιστα και σε ένα Ρωμαϊκό απόσπασμα μεταφοράς τροφίμων που βρίσκονταν στην περιοχή, σκοτώνοντας τον επικεφαλής του Άρειο και επιφέροντάς του βαριές απώλειες. Τελικά το απόσπασμα σώθηκε χάρη στην έγκαιρη επέμβαση του Γράτου, που κατόρθωσε να διαλύσει τη συμμορία του Αθρογγαίου.
Τελικά ο Ουάρρος έφτασε μπροστά στην Ιερουσαλήμ. Εκεί έσπευσαν να τον συναντήσουν ο ανιψιός του Ηρώδη Ιώσηπος, ο Ρούφος, ο Γράτος, οι Σεβαστηνοί και όσοι από τον βασιλικό στρατό δεν είχαν αποστατήσει. Ο Σαβίνος είχε ήδη κατορθώσει να διαφύγει προς τη θάλασσα. Ο Ουάρρος κατέλαβε εύκολα την πόλη. Ωστόσο σταύρωσε 2.000 άνδρες, τους οποίους θεώρησε υπευθύνους για τις ταραχές. Τότε έγινε γνωστό, ότι στην Ιδουμαία 10.000 άνδρες είχαν πάρει τα όπλα. Με τη μεσολάβηση του Αχίαβου όμως αυτοί παραδόθηκαν και τα πνεύματα ηρέμησαν.
Η τελική διευθέτηση της διαδοχής
Ο Ουάρρος έστειλε μια εκτενή αναφορά στην Ρώμη για τα όσα είχαν συμβεί. Ταυτόχρονα μια αντιπροσωπεία από πενήντα Ιουδαίους πολίτες, που είχαν αγανακτήσει με τα όσα είχαν συμβεί, βρέθηκε στην Ρώμη για να καταγγείλει τον Ηρώδη Αρχέλαο. Επίσης στην Ρώμη έφτασε και ο Ηρώδης Φίλιππος.
Τελικά, ύστερα από πολλές διαβουλεύσεις, ο Αύγουστος επικύρωσε τη διαθήκη του Ηρώδη Α΄. Στον Ηρώδη Αρχέλαο όμως έδωσε τον τίτλο του εθνάρχη. Του είπε επίσης, ότι στο μέλλον θα του έδινε τον βασιλικό τίτλο, αν αποδείκνυε, ότι ήταν ικανός γι΄ αυτόν (4 π.Χ.).
Ο Ηρώδης Αρχέλαος εθνάρχης
Η διακυβέρνηση του Ηρώδη Αρχελάου ήταν πραγματική καταστροφή. Ήρθε σε διαμάχη με τους υπηκόους του για κάθε είδους ζήτημα, καθαίρεσε δυο αρχιερείς και εξόργισε τους Φαρισαίους επειδή χώρισε τη σύζυγο του Μαριάμ, προκειμένου να νυμφευθεί τη Γλαφύρα, σύζυγο του δολοφονημένου ετεροθαλούς αδελφού του Αλεξάνδρου, καθώς ένας τέτοιος γάμος καταδικάζονταν από τον Νόμο. Επειδή θέλησε να ανοικοδομήσει τα καμένα ανάκτορα της Ιεριχούς, καθώς και να χτίσει μια πόλη, που θα έφερε το όνομά του, ακολούθησε μια φορολογική πολιτική, η οποία ήταν ιδιαίτερα επαχθής. Οι αντιδράσεις που δημιουργήθηκαν, αντιμετωπίστηκαν με φυλακίσεις και καταπίεση.
Τελικά οι κάτοικοι της επικρατείας του Αρχελάου έστειλαν ξανά μία επιτροπή στον Αύγουστο και του ζήτησαν να καλέσει τον Ηρώδη Αρχέλαο στη Ρώμη και να εξετάσει τη συμπεριφορά του (6). Ο Αύγουστος δέχθηκε το αίτημά τους και ο Ηρώδης Αρχέλαος βρέθηκε ένοχος πολλών κατηγοριών. Έτσι καθαιρέθηκε και εξορίστηκε στη Βιέν της Γαλλίας (Gallia). Η επικράτειά του προσαρτήθηκε στην επαρχία της Συρίας.
Οικογένεια
Νυμφεύτηκε πρώτα τη Μαριάμνη (ίσως είναι η Μαριάμνη Γ΄, κόρη του Αριστόβουλου Δ΄).
Αργότερα τη διαζεύχθηκε, για να νυμφευτεί για δεύτερη φορά, με τη Γλαφύρα, κόρη του Αρχέλαου της Καππαδοκίας. Για τη Γλαφύρα ήταν ο 3ος σύζυγος: ο 1ος ήταν ο Αλέξανδρος (αδελφός του Ηρώδη Αρχέλαου), που απεβίωσε και ο 2ος ήταν ο Ιόβας Β΄ της Μαυριτανίας, που ζούσε ακόμη. Αυτό ήταν ενάντια στον Μωσαϊκό νόμο.
Πηγές
Κατηγορία:Ηρωδιανή Δυναστεία Κατηγορία:Βασιλείς της Ιουδαίας Κατηγορία:Βασιλείς του αρχαίου Ισραήλ
Δήμος Μπίρστονας
Ο δήμος Μπίρστονας (λιθουανικά: Birštono savivaldybė) είναι ένας από τους 60 δήμους της Λιθουανίας. Πρωτεύουσα του δήμου είναι η Μπίρστονας. Έχει πληθυσμό 5.500 κατοίκους. Περιλαμβάνει τα χωριά: Κερνούβες;; (Kernuvės), Μπουτσιουνάι;; (Bučiūnai), Σιπόνις;; (Siponys), Γκελεζουνάι;; (Geležūnai), Γιουντελίσκες;; (Jundeliškės), Σκεβόνις;; (Škėvonys), Ναουντζιουνάι;; (Naudžiūnai) και Ζεμαϊτκιέμις;; (Žemaitkiemis).
Εξωτερικοί σύνδεσμοι
Μπιρστονας *
Ιβηρική Αναρχική Ομοσπονδία
H Ιβηρική Αναρχική Ομοσπονδία (Federación Anarquista Ibérica, συντομ. FAI) ιδρύθηκε το 1927 από μέλη της αναρχοσυνδικαλιστικής οργάνωσης Confederación Nacional del Trabajo ή CNT oι οποίοι επιθυμήσουν να διατηρηθεί η επαναστατική πολιτικής της τελευταίας. Λόγω της έντονης σχέσης με την CNT, συνήθως αναφέρονται ως ενιαίο αρκτικόλεξο: CNT-FAI. Η FAI είναι ακόμη ενεργή και μέλος της Διεθνούς των Αναρχικών Ομοσπονδιών(IAF-IFA).
Παραπομπές
Κατηγορία:Αναρχισμός Κατηγορία:Αναρχικές οργανώσεις στην Ισπανία Κατηγορία:Ισπανικός Εμφύλιος
Κύπελλο Ισπανίας ποδοσφαίρου ανδρών 1939
Το κύπελλο Ισπανίας 1939 ήταν η 35η φορά που διοργανώθηκε το κύπελλο.
Τελικός
Κύριο θέμα: Τελικός κυπέλλου Ισπανίας 1939
thumb|centre|167px| Κυπελλούχος Ισπανίας 1939 [[Σεβίλλη ΦΚ ]]
Κυπελλο Ανδρων 1939 Κατηγορία:Εγχώρια ποδοσφαιρικά κύπελλα 1939
Σκάρμπα
Το Σκάρμπα (αγγλικά: Scarba) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 14,7 τ.χλμ. και είναι ακατοίκητο από τη δεκαετία του 1960. Το νησί είναι ιδιωτικό και διοικητικά ανήκει στην περιφέρεια του Άργκαϊλ και Μπιουτ.
Επιστήμες συμπεριφοράς
Ως Επιστήμες συμπεριφοράς, ή Συμπεριφορικές επιστήμες, που απαντώνται στην ελληνική και ως Μπηχεηβοριστικές επιστήμες (εκ του αγγλικού όρου behaviourist), χαρακτηρίζονται οι Επιστήμες εκείνες που στο αντικείμενο έρευνας και μελέτης τους περιλαμβάνονται οι πάσης φύσεως δραστηριότητες και αλληλεπιδράσεις (αλλαγή, κίνηση, ή αντίδραση) οποιασδήποτε οντότητας, ή συστήματος, σε σχέση προς το περιβάλλον, ή την κατάστασή τους.
Οι Επιστήμες αυτές είναι ιδιαίτερα εξειδικευμένες όταν το αντικείμενο - οντότητα αφορά τα ζώα και ακόμα ειδικότερα τον άνθρωπο. Η εξειδίκευσή τους αυτή άρχισε να εμφανίζεται περίπου το 1955, τρεις δεκαετίες μετά την εμφάνιση του κινήματος του Συμπεριφορισμού από Αμερικανούς ψυχολόγους το 1925. Οι Επιστήμες συμπεριφοράς διαφέρουν των Κοινωνικών επιστημών τόσο ως προς την έρευνα, όσο και προς την ανάλυση στοιχείων, που ξεφεύγουν της ευρύτερης κοινωνικότητας, όπως για παράδειγμα η πολιτική συμπεριφορά, η οικονομική συμπεριφορά, ατόμων ή ομάδων κ.ά. που αφορούν αντίστοιχα άλλα επιστημονικά πεδία όπως π.χ. αντίστοιχα των Πολιτικών επιστημών, της Οικονομίας, κ.ά. Σύμφωνα με τους R. E. Park και E. W. Burgess "Κάθε επιστήμη, είναι γεγονός ότι παντού και πάντα προσπαθεί να περιγράψει και να εξηγήσει τις κινήσεις αλλαγές και αντιδράσεις, δηλαδή τη συμπεριφορά κάποιου τμήματος του κόσμου γύρω μας". Όμως όλες οι επιστήμες δεν είναι κοινωνικές. Για παράδειγμα η κοινωνική οργάνωση μιας κοινωνίας δεν ταυτίζεται με την οικονομική οργάνωση της που είναι τελείως διάφορο, όπως και η πολιτική, ή η θρησκευτική της οργάνωση, που καμιά φορά όμως μπορεί και να εμπλέκονται, όπως σε θεοκρατικές κοινωνίες, ή καθεστώτα.
Τέλος οι επιστήμες συμπεριφοράς ανάγονται περισσότερο στο χώρο της ψυχολογίας με ευρύτερα πεδία σ΄ εκείνα της οικονομίας όπως η επιχειρησιακή έρευνα και συμπεριφορά, η καταναλωτική συμπεριφορά, η ψυχολογία της προπαγάνδας και εξ αυτής των μέσων ενημέρωσης κ.λπ. Για παράδειγμα περιπτώσεις υπερκατανάλωσης, ή αντίθετα λιτότητας, είναι αντικείμενα της οικονομικής συμπεριφοράς και όχι της κοινωνιολογίας.
Αντιλοκάπρα
Η αντιλοκάπρα είναι μηρυκαστικό θηλαστικό της οικογενείας των Αντιλοκαπριδών, της οποίας αποτελεί το μοναδικό σωζόμενο μέλος. Απαντά αποκλειστικά στα ηπειρωτικά των ΗΠΑ και σε μικρό τμήμα του Καναδά και του Μεξικού. Η επιστημονική ονομασία του είδους είναι Antilocapra americana και περιλαμβάνει 5 υποείδη.
Παρόλο που, υπό την στενή έννοια του όρου (sensu stricto), δεν είναι αντιλόπη, η αντιλοκάπρα καταλαμβάνει παρόμοιο οικολογικό θώκο με τις αντιλόπες του Παλαιού Κόσμου, μοιάζει με αυτές και, κάποιες από τις λαϊκές της ονομασίες στις περιοχές όπου απαντά, συμπεριλαμβάνουν τον συγκεκριμένο όρο (βλ. και Ονοματολογία).
Ονοματολογία
Η (νεο-)λατινική ονομασία του γένους, Antilocapra, έχει ελληνική προέλευση, αποτελούμενη από τα επί μέρους συνθετικά antilo[pe] «αντιλόπη» + capra «αίγα» Ο όρος americana στην επιστημονική ονομασία του είδους, παραπέμπει στην ήπειρο, από όπου κατάγεται και διαβιοί το θηλαστικό.
Στην Βόρεια Αμερική, η αντιλοκάπρα αποκαλείται με την λαϊκή ονομασία pronghorn, εκ των συνθετικών prong «περόνη, ακίδα, σουβλί» + horn «κέρατο», δηλαδή «(αυτός που έχει) ακιδωτά, σουβλερά κέρατα». Η ονομασία παραπέμπει στις χαρακτηριστικές μυτερές διακλαδώσεις των κεράτων του θηλαστικού.
Άλλες τοπικές ονομασίες με τις οποίες απαντά η αντιλοκάπρα, είναι: prong buck, pronghorn antelope, cabri ή απλώς antelope, επειδή το θηλαστικό αποτελεί το οικολογικό «ισοδύναμο» των αντιλοπών του Παλαιού Κόσμου, στην Αμερική. Επίσης, στο Μεξικό αποκαλείται berrendo.
Γερμανική μυθολογία
thumb|200px|Ο [[Θωρ ή Ντόναρ, θεός της αστραπής, μία από τις μείζονες φιγούρες στη Γερμανική μυθολογία.]]
Αντιλοκάπρα
Γεωγραφική κατανομή
thumb|right|300px|Γεωγραφική εξάπλωση του είδουςAntilocapra americana Η αντιλοκάπρα απαντά αποκλειστικά στην Βόρεια Αμερική, ως ενδημικό θηλαστικό των περιοχών όπου κατανέμεται. Η εξάπλωσή της περιλαμβάνει έναν (1) πυρήνα στα δυτικοκεντρικά των Ηνωμένων Πολιτειών, με περιφερειακές θέσεις στα σύνορα με τον Καναδά, τις ΝΔ. ΗΠΑ και το Β. Μεξικό.
Γερμανική μυθολογία
Η Γερμανική μυθολογία είναι ένας γενικός όρος για μύθους που σχετίζονται με τον ιστορικό Γερμανικό παγανισμό, συμπεριλαμβανομένης της Σκανδιναβικής μυθολογίας, της Αγγλοσαξονικής μυθολογίας, της Ηπειρωτικής Γερμανικής μυθολογίας, και άλλων εκδοχών των μυθολογιών από τα Γερμανικά φύλα. Η Γερμανική μυθολογία εν τέλει προέρχεται από την Ινδοευρωπαϊκή μυθολογία, επίσης γνωστή ως Ινδο-Γερμανική μυθολογία.
Σύγκριση με άλλες μυθολογίες
Κατηγορία:Γερμανική μυθολογία Κατηγορία:Γερμανικός παγανισμός
Αντιλοκάπρα
Γεωγραφική κατανομή
Το 1959 έγινε εισαγωγή μικρού πληθυσμού στην Χαβάη, αλλά το 1983, μόνον 12 άτομα είχαν απομείνει εκεί και ο πληθυσμός όδευε προς εξαφάνιση.
Βιότοπος
Στην περιοχή της πολιτείας του Όρεγκον, οι αντιλοκάπρες περιπλανώνται στις ανοικτές εκτάσεις που βρίθουν από τους αρωματικούς θάμνους της Artemisia tridentata ενώ, περιστασιακά, απαντούν σε εδάφη με διάσπαρτα κωνοφόρα Juniperus occidentalis και Pinus ponderosa. Την άνοιξη απαντούν και σε εδάφη με αγρωστώδη τύπου Bromus tectorum. Στα ίδια ενδιαιτήματα, η παρουσία ύδατος, -είτε ελεύθερου είτε μέσα στα σαρκώδη φυτά- αποτελεί καθοριστικό παράγοντα για τις εποχικές μετακινήσεις του θηλαστικού. Αυτός είναι ο λόγος που, κατά την διάρκεια του φθινοπώρου και του χειμώνα σε περιόδους με αρκετές βροχοπτώσεις, οι αντιλοκάπρες παρατηρούνται σε ξερικά εδάφη. Αντίθετα, κατά τη διάρκεια των θερμών εποχών και στις περιόδους παρατεταμένης ξηρασίας, απαντούν σε πεδινές περιοχές όχι περισσότερο των 3 χλμ. από κάποια πηγή νερού. Γενικά αποφεύγουν εδάφη με υψηλή βλάστηση (>70 εκ.), όπως και τις εκτεταμένες άγονες και ημιερημικές περιοχές.
Μία (1) εν εξελίξει μελέτη από το Ινστιτούτο Lava Lake και την Εταιρία Διατήρησης της Άγριας Ζωής δείχνει χερσαία διαδρομή μετανάστευσης της αντιλοκάπρας, που καλύπτει περισσότερα από 260 χιλιόμετρα. Η μετανάστευση ξεκινάει από τους πρόποδες της οροσειράς Πάιονιρ της Μοντάνα, διασχίζει το Εθνικό Μνημείο και Καταφύγιο των Κρατήρων της Σελήνης (Craters of the Moon National Monument and Preserve) στο Αϊντάχο, φθάνοντας μέχρι τον Ηπειρωτικό Υδροκρίτη της Αμερικής (Great Divide). Ο Δρ. Σκοτ Μπέργκεν αναφέρει, «αυτή η μελέτη δείχνει ότι, οι αντιλοκάπρες είναι οι αληθινοί μαραθωνοδρόμοι της αμερικανικής δύσης. Με τα νέα αυτά ευρήματα, μπορούμε να επιβεβαιώσουμε ότι το Αϊντάχο υποστηρίζει μια μεγάλη χερσαία μετανάστευση θηλαστικών –ένα ολοένα και πιο σπάνιο φαινόμενο στις ΗΠΑ και σε όλο τον κόσμο».
Μορφολογία
thumb|right|300px|Ενήλικη αρσενική αντιλοκάπρα (υποείδος A. a. americana) thumb|right|300px|Ενήλικη θηλυκή αντιλοκάπρα (υποείδος A. a. americana) Η αντιλοκάπρα είναι μέσου μεγέθους, μηρυκαστικό θηλαστικό, με χαρακτηριστικά ενδιάμεσα των γνησίων ελαφιών και των αντιλοπών, κάτι που αντικατοπτρίζεται στην ξεχωριστή ταξινομική θέση της οικογένειας στην οποία ανήκει. Το γενικότερο παρουσιαστικό της «θυμίζει» περισσότερο αντιλόπη, αλλά η δομή και η απόπτωση των κεράτων της χαρακτηρίζουν -μέχρι κάποιο βαθμό- τα ελάφια (βλ. Κέρατα).
Το σώμα της είναι στιβαρό και κάπως «στρουμπουλό», σαφώς πιο ογκώδες από εκείνο μιας γνήσιας αντιλόπης και πολύ λιγότερο κομψό από εκείνο ενός ελαφιού. Η ουρά είναι μικρή, οι κνήμες είναι σχετικά λεπτές και ίσιες, ενώ τα πόδια διαθέτουν μόνον 2 δακτύλους (διδάκτυλη οπλή), χωρίς υπολειπόμενο δάκτυλο (declaw). Το κρανίο, από ραχιαία και κοιλιακή όψη εμφανίζει, γενικά, μορφή ακίδας βέλους, ενώ υπάρχει κενό μεταξύ δακρυικού και ρινικού οστού, με την οβελιαία ακρολοφία να απουσιάζει. Το κεφάλι είναι μεγάλο σε σχέση με το σώμα και οι -επίσης μεγάλοι- οφθαλμοί είναι τοποθετημένοι σε ευρείς, σωληνωτούς οφθαλμικούς κόγχους, οι οποίοι παρέχουν επαρκή μηχανική προστασία στους βολβούς. Η ίριδα είναι μαύρη, ενώ επί πλέον προστασία από την ηλιακή ακτινοβολία παρέχουν οι μεγάλες, παχιές βλεφαρίδες. Η όραση της αντιλοκάπρας είναι εξαιρετικά ανεπτυγμένη, με το οπτικό πεδίο να καλύπτει γωνία 320°, περίπου.
Εκτός από τα κέρατα, η αντιλοκάπρα ξεχωρίζει από τις χαρακτηριστικές λευκές περιοχές στους γλουτούς, τον λαιμό, το στήθος, τις πλευρές και την κοιλιά. Ιδιαίτερα διακριτές είναι οι περιοχές στους γλουτούς, εκατέρωθεν της ουράς, οι οποίες μπορεί να έχουν μήκος 8 εκ. η κάθε μία και, ξεχωρίζουν από μεγάλη απόσταση, κάνοντας έντονο κοντράστ με το υπόλοιπο καφεκόκκινο -στο χρώμα της σκουριάς- τρίχωμα του σώματος. Υπάρχουν διάφορα σκούρα καφέ ή μαύρα σημάδια στο κεφάλι και στον λαιμό, ιδιαίτερα στην περιοχή του μετώπου. Τα μπροστινά πόδια είναι μεγαλύτερα από τα πίσω και υποβαστάζουν το μεγαλύτερο βάρος του σώματος, όταν το ζώο τρέχει με μεγάλη ταχύτητα.
Οι αντιλοκάπρες διαθέτουν, συνήθως, 4 μαστικούς αδένες αλλά έχουν καταγραφεί και άτομα με 6. Σε αντίθεση με τα ελάφια, η αντιλοκάπρα διαθέτει χοληδόχο κύστη, ενώ το στομάχι της είναι 4-χωρο. Τα θηλυκά διαθέτουν δίκερη μήτρα Ως προς την οδόντωση, η αντιλοκάπρα ανήκει στα υψίδοντα (hypsodont) θηλαστικά (σημ. η μύλη των δοντιών έχει μεγάλο ύψος για να ανταποκρίνεται στην εκτεταμένη φθορά λόγω της συνεχούς μάσησης). Η μόνιμη οδοντοφυΐα περιλαμβάνει 32, συνολικά, δόντια με τον εξής οδοντικό τύπο: Ο κάτω κυνόδοντας έχει την μορφή κοπτήρα (τομέα).
Το τρίχωμα της αντιλοκάπρας είναι σκληρό με μεγάλα, εξαγωνικά μυελώδη (medullary) κύτταρα, τα οποία είναι γεμάτα με αέρα για την παροχή άριστης μόνωσης. Γενικά, θεωρείται κακής εμπορικής αξίας, κάτι που έχει ωφελήσει το θηλαστικό για ευνόητους λόγους. Το τρίχωμα αποπίπτει κάθε άνοιξη και βρίσκεται σε καλύτερη κατάσταση το καλοκαίρι παρά τον επερχόμενο χειμώνα. Τόσο τα αρσενικά όσο και τα θηλυκά διαθέτουν δύο γλουτιαίους οσμητικούς αδένες (rump scent glands), οι οποίοι παράγουν έκκριμα που, σε συνδυασμό με τα λευκά «μπαλώματα» στους γλουτούς, χρησιμεύει στην ενδοειδική αναγνώριση. Τα αρσενικά διαθέτουν, επί πλέον, δύο υποωτικούς (subauricular) και έναν (1) διάμεσο (median), αδένες, απαραίτητους για την αναπαραγωγική συμπεριφορά. Επίσης, και τα δύο φύλα, διαθέτουν διαδακτυλικούς (interdigital) αδένες, τόσο στα εμπρόσθια όσο και στα οπίσθια πόδια, οι οποίοι παράγουν ειδικό σμήγμα το sebum που διατηρεί τις οπλές σε καλή κατάσταση. Τέλος, τα αρσενικά σηματοδοτούν τον ζωτικό τους χώρο με έκκριμα από αδένες που βρίσκονται μπροστά από τους οφθαλμικούς κόγχους, τους προκογχικούς (preorbital) αδένες.
Δομή κεράτων
Τα κέρατα της αντιλοκάπρας αποτελούν ιδιάζουσα περίπτωση και είναι από εκείνα τα στοιχεία που συμβάλλουν καθοριστικά στον διαχωρισμό του θηλαστικού από τα υπόλοιπα αρτιοδάκτυλα και την συγκρότηση της ξεχωριστής οικογένειας, Αντιλοκαπρίδες. Συγκεκριμένα, υπάρχουν μεν οι κεράτινες θήκες (sheaths) που περιβάλλουν τον αρχικό οστέινο πυρήνα (core), αλλά αυτές αποπίπτουν κάθε χρόνο. Αυτά τα χαρακτηριστικά είναι ενδιάμεσα μεταξύ των κεράτων των βοοειδών (sensu lato) (που διαθέτουν μόνιμες, μη αποπίπτουσες κεράτινες δομές) και των κεράτων των ελαφιών (που δεν έχουν καθόλου κεράτινες θήκες, αλλά επίσης αποπίπτουν κάθε χρόνο). thumb|right|400px|Τα χαρακτηριστικά κέρατα της αρσενικής αντιλοκάπρας, τοποθετούν το [[είδος σε ξεχωριστή οικογένεια]] Επίσης, υπάρχει χαρακτηριστικός τρόπος διακλάδωσης των κεράτων στις αντιλοκάπρες. To βασικό, μετωπικό στέλεχος των κεράτων εμφανίζει διακλάδωση, σε αντίθεση με το αντίστοιχο των ελαφιών που είναι ακέραιο. Αυτή η διακλάδωση παράγει χαρακτηριστική, πεπλατυσμένη, μυτερή δοκίδα-αποφυάδα των αρσενικών -και μόνον-, η οποία αποκαλείται prong και δίνει την αγγλική ονομασία στην αντιλοκάπρα (βλ. Ονοματολογία). Στην συνέχεια, ο κύριος κλάδος που έχει χρώμα καφέ-μαύρο, καταλήγει σε πολύ μυτερά, λεπτά άκρα που εμφανίζουν καμπύλωση προς τα έσω (introrse) ή προς τα έξω (extrorse). Κέρατα διαθέτουν και πολλά θηλυκά, όχι όμως όλα και, όταν υπάρχουν, είναι μικρά και σπανιότατα φέρουν την χαρακτηριστική ακιδωτή διακλάδωση των αρσενικών. Τα κέρατα της αντιλοκάπρας αποπίπτουν κάθε έτος, έναν (1) μήνα ή περισσότερο μετά τα τελετουργικά και τις διαμάχες ερωτοτροπίας (rut).
Τροφή
Το διαιτολόγιο της αντιλοκάπρας περιλαμβάνει ποικιλία φυτικής ύλης, συμπεριλαμβανομένων εκείνων των φυτών που είναι δυσάρεστα ή και τοξικά για πολλά κατοικίδια ζώα (πρόβατα και βοοειδή), αν και μπορεί να υφίσταται ανταγωνισμός με αυτά για την τροφή. Σε μελέτη που εκπονήθηκε, οι πόες αποτελούσαν το 62%, οι θάμνοι το 23%, και τα αγρωστώδη το 15%, ενώ σε άλλη μελέτη, οι κάκτοι αποτελούσαν το 40%, τα αγρωστώδη το 22%, οι πόες το 20%, και οι θάμνοι το 18% του διαιτολογίου. Οι αντιλοκάπρες μηρυκάζουν την τροφή τους.
Βιομηχανική
Η αντιλοκάπρα είναι το ταχύτερο θηλαστικό στο Δυτικό ημισφαίριο, με σωματοδομή που ανταποκρίνεται στην επίτευξη ταχυτήτων, ικανών για να αποφεύγει με σχετική ευκολία οποιονδήποτε θηρευτή των ενδιαιτημάτων της, εάν δεν αιφνιδιαστεί.
Το ερειστικό σύστημα είναι εξαιρετικά ελαφρύ, ενώ οι επί μέρους τρίχες του τριχώματός τους είναι κοίλες. Η κερκίδα -δηλαδή τα εμπρόσθια άκρα- είναι ίση ή μεγαλύτερη από το μηριαίο οστό -δηλαδή τα οπίσθια άκρα. Η ωλένη είναι μικρή και μερικώς συντετηγμένη με την κερκίδα, για την εξάλειψη της συστροφής και περιστροφής του αγκώνα. Δεν υφίσταται κλείδα και η ωμοπλάτη έχει διευθετηθεί να βρίσκεται σε οριζόντια θέση σε σχέση με το πλαϊνό τμήμα του στήθους, ελεύθερη να περιστρέφεται κατά 20° έως 25°, στο ίδιο επίπεδο με όλο το άκρο. Οι αρθρώσεις έχουν τροποποιηθεί έτσι, ώστε να ενεργούν ως «μεντεσέδες» (sic) που επιτρέπουν μόνο την κίνηση κατά την συνιστώσα της πορείας. Αυτό έχει γίνει με την εισαγωγή ακανθωτών προεκβολών και αυλακώσεων στις αρθρώσεις.
Ωστόσο, το κύριο στοιχείο της φυσιολογίας του ζώου που είναι καθοριστικό για την επίτευξη υψηλών ταχυτήτων, αλλά και για την διατήρησή τους, είναι η ικανότητα Μέγιστης Πρόσληψης Οξυγόνου (ΜΠΟ, VO2max), πρακτικά, την ικανότητα της αντιλοκάπρας να μπορεί να συνθέτει ATP και να αποκρίνεται στον αερόβιο καταβολισμό. Ενδεικτικό είναι ότι, η ΜΠΟ διαδραματίζει σημαντικό ρόλο στην απόδοση στα αθλήματα αντοχής και η βελτίωσή της αποτελεί έναν από τους πιο σοβαρούς προπονητικούς στόχους ενός αθλητή. Με την αύξηση αυτή οι αθλητές καταφέρνουν να παράγουν το ίδιο έργο με χαμηλότερη ένταση άσκησης.
Αριθμοί
Μάλιστα, η ύπαρξη ενός θηλαστικού που «χρειάζεται» να τρέχει τόσο γρήγορα σε μιαν οικοζώνη που δεν έχει ζώα-δρομείς υψηλών ταχυτήτων, οδήγησε τους ερευνητές στο συμπέρασμα ότι, κατά το παρελθόν, πρέπει να είχε υπάρξει κάποιος θηρευτής-δρομέας που με την πάροδο των αιώνων εξαφανίστηκε, αφήνοντας κενό τον συγκεκριμένο οικολογικό θώκο. Πράγματι, αυτός ο θηρευτής πρέπει να ήταν ο αμερικανικός γατόπαρδος (Miracinonyx sp.), ο οποίος κάλυπτε θώκο στην Αμερική, αντίστοιχο με εκείνον του αρτίγονου γατόπαρδου στην Αφρική.
Η επίτευξη υψηλών ταχυτήτων από τις αντιλοκάπρες συνδυάζεται με ικανότητα διατήρησής τους και αντοχής στην παρατεταμένη ταχύτητα, στοιχείο που τούς παρέχει επί πλέον προστασία από τους θηρευτές που διαβιούν στους ίδιους, με αυτές, οικοτόπους. Η τελική ταχύτητα που μπορεί να πετύχει μια αντιλοκάπρα είναι πολύ δύσκολο να μετρηθεί με ακρίβεια, και ποικίλλει μεταξύ των διαφόρων ατόμων και των συνθηκών κάτω από τις οποίες επιτυγχάνεται, στοιχείο που δυσχεραίνει ή κάνει αδύνατες τις πειραματικές μετρήσεις, ακριβώς όπως συμβαίνει και με τον κορυφαίο δρομέα, τον γατόπαρδο. thumb|right|400px|Ενήλικη αρσενική αντιλοκάπρα (υποείδος A. a. americana) Ωστόσο, συγκρινόμενη με τις αντιλόπες του Παλαιού Κόσμου, η αντιλοκάπρα εμφανίζει το μειονέκτημα της αδυναμίας υπερπήδησης εμποδίων. Αυτός είναι ο κύριος λόγος που, σχεδόν πάντοτε, φροντίζει να αναζητά την τροφή της σε μεγάλες, ανοικτές επιφάνειες όπου δεν υπάρχουν φυσικά εμπόδια, όπως βράχοι, δένδρα, υψηλοί θάμνοι κ.λ.π. Μάλιστα, η αδυναμία αυτή οδηγεί τις αντιλοκάπρες να συνηθίζουν να περνούν τους τεχνητούς φράχτες που συναντούν στον δρόμο τους, από το κάτω μέρος, κάτι που σε πολλές περιπτώσεις οδηγεί στον τραυματισμό τους, εάν δεν προλάβουν να ανακόψουν ταχύτητα, ή και τον θάνατό τους εάν ο φράχτης είναι αγκαθωτό συρματόπλεγμα. Γι’ αυτό, το  Ίδρυμα Αντιλόπης της Αριζόνα (Arizona Antelope Foundation) έχει προχωρήσει στην διαδικασία αντικατάστασης τουλάχιστον του κάτω τμήματος των ακανθοφόρων συρματοπλεγμάτων, με απλό, ακέραιο σύρμα, για την αποφυγή τέτοιων περιστατικών.
Ηθολογία
Οι αντιλοκάπρες σχηματίζουν μικτές αγέλες κατά την διάρκεια του χειμώνα. Στις αρχές της άνοιξης, τα κοπάδια διαχωρίζονται, με τα νεαρά αρσενικά να σχηματίζουν ομάδες «εργένηδων», τα θηλυκά να σχηματίζουν τις δικές τους, ξεχωριστές ομάδες και τα ενήλικα αρσενικά να περιφέρονται μοναχικά. Ορισμένες «γυναικείες» ομάδες μοιράζονται την ίδια περιοχή το καλοκαίρι, ενώ και κάποια αρσενικά σχηματίζουν δικές τους, μεταξύ άνοιξης και φθινοπώρου. Στις ομάδες των θηλυκών οι ιεραρχίες φαίνεται να είναι εναλλασσόμενες-κυκλικές, με τα κυρίαρχα θηλυκά να είναι επιθετικά με εκείνα άλλων ομάδων.
Τα θηλυκά χρησιμοποιούν, επίσης, διαφορετικές στρατηγικές ζευγαρώματος. Τα περισσότερα θηλυκά καθίστανται «δειγματοληπτικά» (sampling), επισκεπτόμενα πολλά αρσενικά και παραμένοντας με το καθένα από αυτά για μικρό χρονικό διάστημα, πριν την μετάβαση στο επόμενο αρσενικό και, μάλιστα, με αυξανόμενο ρυθμό όσο πλησιάζει ο οίστρος. Υπάρχουν και θηλυκά «προβοκάτορες» (inciting), τα οποία συμπεριφέρονται ως «δειγματοληπτικά» μέχρι τον οίστρο και, στην συνέχεια, υποκινούν συγκρούσεις ανάμεσα στα αρσενικά, παρακολουθώντας τα και, ζευγαρώνοντας κατόπιν με τους νικητές. Πριν από τις «μάχες», τα αρσενικά προσπαθούν να εκφοβίσουν ο ένας τον άλλον. Αν ο εκφοβισμός αποτύχει, εμπλέκουν τα μυτερά τους κέρατα και προσπαθούν να προκαλέσουν τραυματισμό. Τέλος υπάρχουν και τα «ήσυχα» (quiet) θηλυκά, που παραμένουν με ένα (1) μόνον αρσενικό σε μια απομονωμένη περιοχή καθ’ όλη την διάρκεια του οίστρου. Τα θηλυκά διατηρούν αυτή την συμπεριφορά ζευγαρώματος για δύο έως τρεις εβδομάδες, συνολικά.
Θηρευτές και προσδόκιμο ζωής
Οι κύριοι θηρευτές της αντιλοκάπρας είναι το πούμα, το κογιότ, ο κόκκινος λύγκας και οι λύκοι, ενώ ο χρυσαετός συνηθίζει να επιτίθεται στα νεαρά άτομα. Η διάρκεια ζωής τους είναι γύρω στα 10, σπανίως 15 χρόνια.
Απειλές
Πέρα από το κυνήγι (βλ. Ιστορικό και κατάσταση πληθυσμού), οι μεταναστευτικοί διάδρομοι της αντιλοκάπρας απειλούνται από τον κατακερματισμό των ενδιαιτημάτων και το μπλοκάρισμα των παραδοσιακών οδών. Σε μελέτη που διεξήχθη από το Ινστιτούτο Lava Lake και την Εταιρία Διατήρησης της Άγριας Ζωής σε ένα (1) συγκεκριμένο σημείο της πορείας των θηλαστικών, υπήρχε συμφόρηση (bottleneck) από τα διαβαίνοντα ζώα, αφού το πλάτος διάβασης δεν υπερέβαινε τα 200 μέτρα σε πλάτος.
Επίσης, τα αγκαθωτά συρματοπλέγματα που χρησιμοποιούνται από τους κτηνοτρόφους και αγρότες για την περίφραξη των εδαφών τους, αποτελούν σοβαρό κίνδυνο και, γίνεται προσπάθεια να αντικατασταθούν (βλ. Ταχύτητα). Γενικά, πάντως, δεν υπάρχουν άλλες σοβαρές απειλές, και οι προσπάθειες επικεντρώνονται στα κινδυνεύοντα υποείδη, ιδιαίτερα στο A. a. sonoriensis, κυρίως λόγω της υπερβόσκησης, της κατασκευής δρόμων, τους φράχτες, την ανεπαρκή πρόσβαση στο νερό και, με την λαθροθηρία να είναι πάντοτε παρούσα.
Ιστορικό και κατάσταση πληθυσμού
Η προστασία των οικοτόπων και οι περιορισμοί στο κυνήγι επέτρεψαν στους πληθυσμούς της αντιλοκάπρας να επανέλθουν οριστικά στα, κατ' εκτίμησιν 500.000-1.000.000 άτομα, όχι όμως για όλα τα υποείδη (βλ. Πίνακα υποειδών). Μια πρόσφατη πτώση είχε παρατηρηθεί σε λίγους, εντοπισμένους πληθυσμούς, λόγω κάποιας μορφής καταρροϊκού πυρετού, ο οποίος μεταδίδεται από τα πρόβατα, αλλά η συνολική τάση είναι θετική δεδομένου ότι τα μέτρα διατήρησης, τέθηκαν σε εφαρμογή.
Σήμερα, οι αριθμοί της αντιλοκάπρας είναι πλέον αρκετά μεγάλοι και, μάλιστα ξεπερνούσαν εκείνους των κατοίκων σε κάποιες, απομονωμένες περιοχές στο Ουαϊόμινγκ και το Β. Κολοράντο, μέχρι πρόσφατα. Οι αντιλοκάπρες θηρεύονται νόμιμα στις δυτικές πολιτείες, με σκοπό τον έλεγχο του πληθυσμού, αλλά και ως πηγή τροφής. Οι πληθυσμοί της αντιλοκάπρας παραμένουν σταθεροί, γι’ αυτό και η IUCN έχει κατατάξει το είδος στα Ελαχίστης Ανησυχίας (LC).
Πηγές
Κατηγορία:Αρτιοδάκτυλα Κατηγορία:Θηλαστικά της Βόρειας Αμερικής Κατηγορία:Θηλαστικά των Ηνωμένων Πολιτειών Κατηγορία:Θηλαστικά του Καναδά
Γραμμή συναρμολόγησης
Η γραμμή συναρμολόγησης είναι μια κοινή μέθοδος συναρμολόγησης των σύνθετων αντικειμένων όπως αυτοκινήτων και άλλου εξοπλισμού μεταφοράς, οικιακών συσκευών και ηλεκτρονικών ειδών, καθώς έχει ως αποτέλεσμα τη γνωστή ως μαζική παραγωγή.
Οι εργαζόμενοι που είναι επιφορτισμένοι με την γραμμή συναρμολόγησης ονομάζονται συναρμολογητές.
Άλμπερτ Μπαλλίν
Ο Άλμπερτ Μπαλλίν (γερμ. Albert Ballin, 15 Αυγούστου 1857 - 9 Νοεμβρίου 1918) ήταν Γερμανός επιχειρηματίας και γενικός διευθυντής της Hamburg Amerikanische Paketfahrt Actien-Gesellschaft (HAPAG), τον καιρό που ήταν η μεγαλύτερη ναυτιλιακή εταιρεία παγκοσμίως.
Βιογραφία
Γεννήθηκε στις 15 Αυγούστου 1857 στο Αμβούργο. Ήταν το δέκατο τρίτο παιδί της οικογένειάς του. Οι γονείς του είχαν καταφύγει στη Γερμανία από τη Δανία. Πατέρας του ήταν ο Σάμουελ Γιόζεφ Μπαλλίν (1804–1874), ο οποίος υπήρξε ιδρυτής της Auswandereragentur Morris & Co και έχασε την περιουσία του στην Πυρκαγιά του Αμβούργου. Ο νεαρός Άλμπερτ μπήκε στα δεκαεφτά του στη δουλειά. Το 1875 του ανατέθηκε η οικονομική διοίκηση της εταιρείας, ενώ το 1879 ανέλαβε συνέταιρος της Morris & Co.
Η εταιρεία μετέφερε μετανάστες προορισμό την Αγγλία και από εκεί για τη Βόρειο Αμερική. Το 1881 οι δουλειές επεκτείνονται και από το 1886 η εταιρεία κατείχε το 17% των κινήσεων των μεταναστών με προορισμό τις ΗΠΑ. Έφυγε από την εταιρεία το 1888 και ανέλαβε γενικός διευθυντής της HAPAG το 1899, και την κατέστησε μεγαλύτερη ναυτιλιακή εταιρεία δρομολογίων της υφηλίου. Απεβίωσε στις 9 Νοεμβρίου 1918 στη γενέτειρά του.
Εξωτερικοί σύνδεσμοι
Κατηγορία:Γερμανοί βιομήχανοι Κατηγορία:Γερμανοεβραίοι
Κέρλινγκ στους Χειμερινούς Ολυμπιακούς Αγώνες 1924
Στους Χειμερινούς Ολυμπιακούς Αγώνες του 1924 διεξήχθη τουρνουά κέρλινγκ ανδρών για πρώτη φορά στην ιστορία των Ολυμπιακών Αγώνων. Συνολικά, 23 αθλητές από τρεις χώρες έλαβαν μέρος στους αγώνες που διεξήχθησαν το τριήμερο 28-30 Ιανουαρίου 1924 στο παγοδρόμιο του Ολυμπιακού Σταδίου του Σαμονί στη Γαλλία.
Το άθλημα του κέρλινγκ έχει τις ρίζες του στη μεσαιωνική Σκωτία. Εξαπλώθηκε σε όλο τον κόσμο τον 19ο αιώνα χάρη στην ίδρυση του Royal Caledonian Curling Club (RCCC) το 1838, το οποίο ουσιαστικά λειτούργησε ως διεθνής ομοσπονδία για τη διάδοση του αθλήματος. Μάλιστα, το εν λόγω κλαμπ επέλεξε τους αθλητές που στελέχωσαν την ομάδα της Μεγάλης Βρετανίας, η οποία κέρδισε το χρυσό μετάλλιο στο Σαμονί με χαρακτηριστική άνεση. Το ασημένιο μετάλλιο κατέκτησε η Σουηδία και το χάλκινο η διοργανώτρια Γαλλία.
Συμμετέχουσες χώρες
thumb|290px|28/01/1924: Στιγμιότυπο από τον αγώνα Σουηδία-Γαλλία που βρήκε νικητές τους πρώτους. Στον επίσημο ιστότοπο της Διεθνούς Ολυμπιακής Επιτροπής, στη λίστα των χωρών που έλαβαν μέρος στο αγώνισμα, υπάρχει και η ομάδα της Ελβετίας, αν και αναφέρεται πως δεν συμμετείχε τελικά. Οι τρεις γνωστές χώρες που έλαβαν μέρος είναι οι εξής (σε παρένθεση ο αριθμός των αθλητών):
Πίνακας μεταλλίων
thumb|300px|30/01/1924: Αθλητές της Βρετανικής ομάδας που κατέκτησε το χρυσό μετάλλιο στο Σαμονί.
Εξωτερικοί σύνδεσμοι
Κατηγορία:Αθλήματα Χειμερινών Ολυμπιακών Αγώνων 1924 1924
Τζάρβις
thumb|250px|Η νήσος Τζάρβις. 250px|right|thumb|Ορθογραφική προβολή με κέντρο πάνω από την Νήσο Τζάρβις 250px|right|thumb|Χάρτης Νήσου Τζάρβις Η Νήσος Τζάρβις (παλαιότερα γνωστή και ως Νήσος Μπάνκερ) είναι ακατοίκητο κοραλλιογενές νησί με έκταση 4,5 χμ2 και βρίσκεται στον νότιο Ειρηνικό Ωκεανό, περίπου στη μέση της απόστασης από την Χαβάη στα Νησιά Κουκ. Είναι ένα από τα Νησιά Γραμμής Ισημερινού, στο κεντρικό τμήμα της ομάδας. Είναι ένα μη ενσωματωμένο έδαφος των Η.Π.Α., και διοικείται από την Ουάσινγκτον, Δ.Κ. από την Υπηρεσία Αλιείας και Άγριας Ζωής των Ηνωμένων Πολιτειών του Διαμερίσματος Εσωτερικού των Η.Π.Α. ως τμήμα του Εθνικού συστήματος καταφυγίων Άγριας Ζωής.
Για στατιστικούς λόγους, η Νήσος Τζάρβις ταξινομείται ως ένα από τα Μικρά Εξωτερικά Νησιά των Ηνωμένων Πολιτειών.
Γεωγραφία και οικολογία
Δεν υπάρχουν λιμάνια ή αραξοβόλια, αλλά υπάρχουν σημεία αγκυροβόλησης σε απόσταση από τις ακτές. Υπάρχει ένα σημείο προσεδάφισης μικρών σκαφών στην μέση της δυτικής ακτής και ένα ακόμα στην νοτιοδυτική γωνιά του νησιού. Ένας ημερήσιος ραδιοφάρος βρίσκεται κοντά στο μέσο της δυτικής ακτής.
Το κλίμα είναι τροπικό, με ελάχιστη βροχόπτωση, συνεχείς ανέμους, και ισχυρή ηλιοφάνεια. Το έδαφος είναι αμμώδες, το υψόμετρο ποικίλλει από το επίπεδο θαλάσσης έως και τα 7 μέτρα, και το νησί πλαισιώνεται από έναν στενό περιβάλλοντα ύφαλο. Η αραιή χορτοβλάστηση, οι πεσμένες περικοκλάδες και οι χαμηλοί θάμνοι αποτελούν κατά κύριο λόγο τόπο για τις φωλιές, το μεγάλωμα και την τροφή για θαλασσοπούλια, ακτοπούλια και τη θαλάσσια άγρια ζωή. Το νησί δεν έχει φυσικό φρέσκο νερό.
Ιστορία
Το Ηνωμένο Βασίλειο προσάρτησε το νησί στις 3 Ιουνίου 1889, αλλά ποτέ δεν αξιοποίησε σχέδια για την περαιτέρω εκμετάλλευση του. Δεν είναι γνωστό εάν εξορύχτηκε γκουανό αυτή την περίοδο.
Ο πρόεδρος των Η.Π.Α. Φράνκλιν Ρούζβελτ έβαλε υπ' ευθύνη του Διαμερίσματος Εσωτερικού το νησί στις 13 Μαΐου 1936, μια κατάσταση που διήρκεσε μέχρι τις 27 Ιουνίου 1974.
Αποικήθηκε από τις Η.Π.Α. από τις 26 Μαρτίου 1935 έως τις 7 Φεβρουαρίου 1942 υπό την αρχή των δύο συνεχόμενων Πλάνων Αποίκησης των Νήσων Μπαίηκερ, Χάουλαντ και Τζάρβις. Ένα Ιαπωνικό υποβρύχιο αναδύθηκε μπροστά από την δυτική ακτή του νησιού στην αρχή του Β΄Παγκοσμίου Πολέμου. Θεωρώντας ότι ήταν υποβρύχιο του Πολεμικού Ναυτικού των Η.Π.Α. που είχε έρθει να τους παραλάβει, οι παραμένοντες άποικοι έτρεξαν προς την ακτή. Το υποβρύχιο έριξε τορπίλες προς τους αποίκους, αλλά δεν τραυματίστηκε κανείς. Οι άποικοι εκκένωσαν το νησί τον Φεβρουάριο του 1942.
Ο οικισμός Μίλλερβιλλ στην δυτική πλευρά του νησιού ήταν ο τόπος αρκετών κατοικιών και ενός μετεωρολογικού σταθμού από το 1935, την χρονιά αποίκησης του, μέχρι τον Β΄ Παγκόσμιο Πόλεμο, όταν και εγκαταλείφθηκε, κατοικήθηκε ξανά το 1957 κατά το Διεθνές Γεωφυσικό Έτος από επιστήμονες, και για λίγο καιρό είχε την μοναδική του τοπική διοίκηση, αλλά εκκενώθηκε πάλι το 1958.
Από τις 27 Ιουνίου 1974 η Νήσος Τζάρβις διοικείται από την Υπηρεσία Αλιείας και Άγριας Ζωής των Η.Π.Α. ως το Εθνικό Καταφύγιο Άγριας Ζωής της Νήσου Τζάρβις. Για την είσοδο στην Νήσο Τζάρβις απαιτείται μια ειδική άδεια και γενικά περιορίζεται μόνον σε επιστήμονες και σπουδαστές. Το νησί το επισκέπτονται σχεδόν ετησίως η Υπηρεσία Αλιείας και Άγριας Ζωής και η Ακτοφυλακή των Ηνωμένων Πολιτειών.
Εξωτερικοί σύνδεσμοι
Κατηγορία:Μικρά Εξωτερικά Νησιά των Ηνωμένων Πολιτειών Κατηγορία:Ακατοίκητα νησιά Κατηγορία:Νησιά Γραμμής Ισημερινού Κατηγορία:Νησιά της Ωκεανίας
Phyrosun
Ο Phyrosun, ή αλλιώς Φωτιάς, είναι Έλληνας ράπερ που γεννήθηκε και μεγάλωσε στην Αθήνα.
Μουσική
To 1998 συμμετείχε στη δημιουργία του συγκροτήματος Tang Ram. Την ίδια εποχή ξεκίνησαν τις πρώτες τους εμφανίσεις σε συναυλίες και κλαμπς της Αθήνας.
Το 2002 ενσωματώθηκαν με το Barcode Crew, και από εκεί κυκλοφόρησε το πρώτο τους Lp με τίτλο «Ρίμα Τάϊ» το 2004 από την Λεκτικοεπεξεργαστική.
Το 2006 κυκλοφόρησε το LP Εκτός Ελέγχου από τη Symphony Records. Τον Μάιο της ίδιας χρονιάς άνοιξε την συναυλία του ράπερ Busta Rhymes. Έχει συνεργαστεί με τον Memphis Bleek (Rocafella), τον Dj Green Lantern και τον Κύπριο παράγωγο/ράπερ Sniper στο καλοκαιρινό hit με τίτλο Αround the World το 2007. Το 2008 συνεργάστηκε με τον βετεράνο ράπερ Main Flow στο Never Give Up. Παράλληλα, έχει συνεργαστεί με τον ανερχόμενο καλλιτέχνη, Ariez Onasis. Το ίδιο έτος κυκλοφόρησε το πρώτο του mixtape με τίτλο Σίγμα Κατατεθέν και επίσης μαζί με τον Dj Q.B.Mix, δημιούργησε την ομάδα Show Fly που οργανώνει πάρτι. Το 2009 ίδρυσε τη δισκογραφική εταιρεία Inflowence Muzik και κυκλοφόρησε το e-single Που το Πας (ft. Ju Ju).
Το 2012 εμφανίστηκε στο 5th Athens Hip Hop Festival με τα κομμάτια Πάρτα, Έχε το Νου Σου (ft. Hatemost) και Freestyle. Τον Δεκέμβριο του 2012 συνεργάστηκε με την Ju Ju στο πρώτο της single από την Inflowence Muzik με τίτλο Μια Αγκαλιά. Το συγκεκριμένο κομμάτι ήρθε πρώτο σε ψήφους στην εκπομπή του ΜTV Hitlist Hellas (όπου ψηφίζει αποκλειστικά ο κόσμος) και παρέμεινε στη θέση νούμερο ένα για 8 ολόκληρες εβδομάδες, από τις 22 Φεβρουαρίου μέχρι τις 5 Απριλίου του 2012. Τον Νοέμβριο της ίδιας χρονιάς μαζί τον Dj Qb Mix άνοιξε την συναυλία του ράπερ Keith Murray. Λίγες μέρες μετά ολοκληρώθηκε μια ακόμα μουσική συνάντηση με παλιούς φίλους αλλά και εκπροσώπους της εγχώριας hip-hop σκηνής στο κομμάτι Μια η αγάπη για το MTV Yo Raps.
Το 2013 εμφανίστηκε στο 6th Athens Hip Hop Festival με τους Ευθύμη και Sifu Versus και εκτελώντας το Έχε το Νου Σου (ft. Hatemost). Στις 10 Φεβρουαρίου του 2013 κυκλοφόρησε το κομμάτι Τι Παριστάνεις με συμμετοχές από SixteenPads και Sifu Versus, το οποίο θα αποτελούσε πρόλογο στο καινούριο άλμπουμ που θα ήταν διαθέσιμο στο κοινό μετά από λίγες μέρες. Στις 15 Φεβρουαρίου κυκλοφορεί το άλμπουμ με τίτλο Το Πύραμα σε συνεργασία με την ομάδα παραγωγών Styles Unlimited, και με συμμετοχές από καταξιωμένους ράπερς της ελληνικής σκηνής όπως: Μικρός Κλέφτης, Sifu Versus, Hatemost. Στις 22 Απριλίου κυκλοφορεί το πρώτο single από τον καινούριο δίσκο με τίτλο Έχω Πράμα, το οποίο θα κεντρίσει το ενδιαφέρον όλης της ελληνικής χιπ χοπ σκηνής. Στις 26 Νοεμβρίου κυκλοφόρησε το μουσικό βίντεο του κομματιού Πύλες του Ανεξήγητου, από το άλμπουμ Το Πύραμα.
Στις 28 Φεβρουαρίου του 2014 παρουσιάστηκε η συνεργασία του Phyrosun με τον κιθαρίστα Carlos E. Perez στο κομμάτι Όσο Θυμάμαι. Στις 3 Μαρτίου κυκλοφόρησε η συνεργασία με τον Dj Teddy-Ο με τίτλο Gia Tous Bangers Stous Dromous η οποία περιλαμβάνει τον T.O, τον Sifu Versus και τον Αμερικανό ράπερ Mims. Στη συνέχεια, στις 12 Μαρτίου κυκλοφόρησε το βιντεοκλίπ του 13ου κομματιού από το άλμπουμ Το Πύραμα, Άνθρωπος στο Καθρέφτη, ενώ στις 21 Ιουλίου του ίδιου χρόνου κυκλοφόρησε οπτικοποιημένο το ομώνυμο κομμάτι από τον τελευταίο δίσκο Το Πύραμα. Στις 28 Σεπτεμβρίου παρουσίασε με τον Sifu Versus τον ελληνικό DMC διαγωνισμό, και άνοιξε μαζί με τον Dj Q.B Mix το live του Αμερικανού ράπερ Sean Price. Στα τέλη της χρονιάς συνεργάστηκε με την Ju Ju στο κομμάτι Ένα Γράμμα.
Το 2015 κυκλοφόρησε το Δεν θα Κρυφτώ σε συνεργασία με τον παραγωγό Eversor, το οποίο ήταν προπομπός της νέας του δισκογραφικής δουλειάς. Επίσης κυκλοφόρησε άλλα δύο singles, τα Σήμερα θα Αργήσω και Ιt's not My Fault, με το τελευταίο να είναι σε συνεργασία με τον Gio Melody. Έπειτα, κυκλοφόρησε το Λόγος Φωτιά, συνεργασία με τον ράπερ Λόγος Απειλή και τον παραγωγό Dj Tyler (Professional Sinnerz) και cuts από Q.B.Mix, και μετά από λίγες ημέρες ανακοινώνει την τρίτη επίσημη solo δισκογραφική δουλειά του. Στις 15 Δεκεμβρίου του 2015 κυκλοφόρησε το Φλέγον Θέμα. Για την ολοκλήρωση του άλμπουμ συνεργάστηκαν οι SixteenPads, Motive Hits, Eversor, Λόγος Απειλή, Q.B.Mix, MC Yinka, Ju Ju και Daniel Domm.
Ευπαλίνειο όρυγμα
Το Ευπαλίνειο όρυγμα αποτελεί σύμφωνα με τον Ηρόδοτο ένα από τα σημαντικότερα έργα στην ιστορία της μηχανικής το οποίο από το 1992 έχει χαρακτηριστεί από την Unesco Μνημείο Παγκόσμιας Πολιτιστικής Κληρονομιάς. Πρόκειται για μια σήραγγα μήκους 1.036 μέτρων κοντά στο Πυθαγόρειο της Σάμου, η οποία κατασκευάστηκε κατά τον 6ο αιώνα π.Χ. για να χρησιμεύσει σαν υδραγωγείο. Το ιδιαίτερο χαρακτηριστικό του ήταν ότι ανοίχθηκε ταυτόχρονα και από τις δύο πλευρές του βουνού: το όρυγμα αυτό ήταν αμφίστομον, όπως το χαρακτήρισε ο Ηρόδοτος, χάρις στον οποίον έγινε γνωστό. Οι δύο σήραγγες συναντήθηκαν περίπου στο μέσον με αξιοθαύμαστη ακρίβεια, κάτι που ήταν σημαντικό επίτευγμα για τα τεχνολογικά δεδομένα της εποχής.
Phyrosun
Μουσική
Στις 7 Φεβρουαρίου του 2016 κυκλοφόρησε το πρώτο οπτικοποιημένο κομμάτι από το Φλέγον Θέμα με τίτλο Ο Rapper σου σε σκηνοθεσία Γιάννη Παπαδάκου. Την 1η Μαΐου του 2016 κυκλοφόρησε το single Ταναπού σε παραγωγή Dj Silence. Τον ίδιο μήνα κυκλοφορεί το remix Σφάζω τα Panda του κομματιού Panda από τον Αμερικανό ράπερ Desiigner, το οποίο έγινε viral και εντάχθηκε, σύμφωνα με άρθρο του HipHopDX.com, στα 10 καλύτερα και πιο περίεργα remix παγκοσμίως. Στις 29 Ιουλίου βγήκε το Φώτα Πόλης σε παραγωγή Vito Soprano, με ένα street view μουσικό βίντεο που παρουσιάζει τους δρόμους της Αθήνας. Στις 30 Σεπτεμβρίου κυκλοφόρησε το κομμάτι Άρωμα δρόμου σε συνεργασία με τον Phaser και τον Λόγο Απειλή, ενώ λίγες μέρες μετά μια ακόμα κυκλοφορία για το κομμάτι Πίσω στις μέρες που αποφέρει τιμή στους καλλιτέχνες που τον έχουν επηρεάσει και περιλαμβάνει ονόματα σχεδόν όλης της αμερικάνικης hip hop σκηνής.